ᱡᱤᱭᱟᱣᱩᱨ ᱨᱚᱦᱢᱟᱱ

ᱡᱤᱭᱟᱣᱩᱨ ᱨᱚᱦᱢᱟᱱ (᱑᱙ ᱡᱟᱱᱩᱣᱟᱨᱤ ᱑᱙᱓᱖-᱓᱐ ᱢᱮᱭ ᱑᱙᱘᱑) ᱫᱚ ᱵᱟᱝᱞᱟᱫᱤᱥᱚᱢ ᱨᱮᱱ ᱤᱨᱟᱹᱞ ᱫᱷᱟᱣᱤᱡ ᱫᱤᱥᱚᱢ ᱜᱚᱢᱠᱮ, ᱢᱟᱨᱮ ᱯᱷᱟᱹᱫᱽ ᱥᱩᱵᱮᱫᱟᱨ ᱟᱨ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭᱤᱡ ᱮ ᱛᱟᱦᱮᱸᱠᱟᱱᱟ᱾ ᱑᱙᱗᱑ ᱥᱮᱨᱢᱟ ᱨᱮᱭᱟᱜ ᱒᱕ ᱢᱟᱨᱪ ᱦᱤᱞᱚᱜ ᱯᱟᱠᱤᱥᱛᱟᱱ ᱥᱟᱢᱚᱨᱤᱠ ᱵᱟᱦᱤᱱᱤ ᱵᱟᱝᱞᱟᱤ ᱦᱚᱲ ᱠᱚ ᱪᱮᱛᱟᱱ ᱨᱮ ᱛᱤ ᱪᱟᱞᱟᱣ ᱛᱟᱭᱚᱢ ᱠᱷᱚᱱ ᱩᱱᱤ ᱫᱚ ᱟᱡ ᱨᱮᱱ ᱯᱟᱠᱤᱥᱛᱟᱱᱤ ᱠᱮᱯᱴᱮᱱ ᱛᱚᱞ ᱠᱟᱛᱮ ᱦᱩᱞ ᱫᱟᱵᱚᱱ ᱞᱮᱫᱟ ᱟᱨ ᱛᱟᱹᱛᱤᱭᱟᱹᱨᱟᱱ ᱛᱮ ᱦᱟᱞᱟ ᱨᱩᱣᱟᱹᱲᱮ ᱮᱦᱚᱵ ᱞᱮᱱᱟ᱾  ᱛᱟᱭᱚᱢ ᱛᱮ ᱑᱙᱗᱑ ᱥᱮᱨᱢᱟ ᱨᱮᱭᱟᱜ ᱒᱗ ᱢᱟᱨᱪ ᱦᱤᱞᱚᱜ ᱩᱱᱤ ᱫᱚ ᱥᱮᱭᱠᱷ ᱢᱚᱡᱤᱵᱩᱨ ᱨᱚᱦᱢᱟᱱ ᱧᱩᱛᱩᱢ ᱛᱮ ᱪᱚᱴᱴᱚᱜᱨᱟᱢ ᱨᱮᱭᱟᱜ ᱠᱟᱞᱩᱨᱜᱷᱟᱴ ᱨᱮᱰᱤᱭᱚ ᱥᱮᱱᱴᱟᱨ ᱠᱷᱳᱱ ᱵᱟᱝᱞᱟ ᱫᱤᱥᱚᱢ ᱯᱷᱩᱨᱜᱟᱹᱞ ᱜᱷᱚᱥᱱᱟ ᱨᱮᱭᱟᱜ ᱠᱟᱛᱷᱟᱭ ᱦᱮᱸ ᱥᱟᱹᱨᱤᱭᱟᱜ ᱨᱮᱭᱟᱜ ᱢᱤᱫᱴᱮᱱ ᱵᱤᱵᱚᱨᱚᱱᱮ ᱯᱟᱲᱦᱟᱣ ᱠᱮᱫᱟ᱾

ᱡᱟᱱᱟᱢ ᱟᱨ ᱵᱚᱸᱥ
ᱡᱤᱭᱟᱣᱩᱨ ᱨᱚᱦᱢᱟᱱ ᱫᱚ ᱑᱙᱓᱖ ᱥᱮᱨᱢᱟ ᱨᱮᱭᱟᱜ ᱑᱙ ᱡᱟᱱᱩᱣᱟᱨᱤ ᱦᱤᱞᱚᱜ ᱵᱽᱨᱤᱴᱤᱥ ᱵᱟᱝᱜᱟᱞ ᱨᱮᱭᱟᱜ ᱵᱳᱜᱽᱨᱟ ᱦᱚᱱᱚᱛ ᱨᱮᱭᱟᱜ ᱱᱟᱥᱤᱯᱩᱨ ᱤᱭᱩᱱᱤᱭᱚᱱ ᱨᱮᱭᱟᱜ ᱵᱟᱜᱽᱵᱟᱨᱤ ᱟᱛᱳ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱢᱟᱱᱥᱩᱨ ᱨᱚᱦᱢᱟᱱ ᱟᱨ ᱟᱡ ᱟᱭᱳᱣᱟᱜ ᱧᱩᱛᱩᱢ ᱫᱚ ᱡᱚᱦᱟᱱᱟᱨᱟ ᱠᱷᱟᱛᱩᱱ ᱟᱞᱟᱭᱥ ᱨᱟᱹᱱᱤ ᱛᱟᱦᱮᱸ ᱠᱟᱱᱟ ᱾ ᱡᱤᱭᱟᱣᱩᱨ ᱨᱚᱦᱢᱟᱱ ᱫᱚ ᱯᱮᱭᱟ ᱵᱚᱭᱦᱟ ᱢᱩᱸᱫᱽ ᱨᱮ  ᱛᱮᱥᱟᱨ ᱜᱤᱫᱽᱨᱟ. ᱛᱟᱦᱮᱸ ᱠᱟᱱᱟ ᱟᱡ ᱵᱟᱵᱟ ᱫᱚ ᱠᱚᱞᱠᱟᱛᱟ ᱥᱚᱦᱚᱨ ᱨᱮ ᱢᱤᱫ ᱥᱚᱨᱠᱟᱨᱤ ᱳᱯᱷᱤᱥ ᱨᱮ ᱨᱟᱨᱟᱱᱤᱡ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱠᱟᱢᱟᱞ ᱧᱩᱛᱩᱢ ᱛᱮᱠᱚ ᱦᱚᱦᱚ ᱟᱭ ᱛᱟᱦᱮᱸ ᱠᱟᱱᱟ ᱾

ᱡᱤᱭᱟᱣᱩᱨ ᱨᱚᱦᱢᱟᱱ ᱟᱜ ᱚᱲᱟᱜ ᱫᱚ ᱵᱳᱜᱽᱨᱟ ᱨᱮᱭᱟᱜ ᱢᱚᱦᱤᱥᱟᱵᱟᱱ ᱟᱛᱳ ᱨᱮ ᱛᱟᱦᱮᱸ ᱠᱟᱱᱟ ᱾ ᱢᱮᱱᱠᱷᱟᱱ ᱟᱡ ᱜᱚᱲᱚᱢ ᱦᱟᱲᱟᱢ ᱟᱜ ᱵᱟᱯᱞᱟ ᱛᱟᱭᱚᱢ ᱜᱷᱟᱨᱚᱸᱡᱽ ᱫᱚ ᱵᱟᱜᱽᱵᱟᱨᱤ ᱟᱛᱳ ᱨᱮ ᱠᱚ ᱵᱟᱥᱟ ᱮᱱᱟ ᱾ ᱡᱤᱭᱟᱣᱩᱨ ᱨᱚᱦᱢᱟᱱ ᱫᱚ ᱜᱚᱵᱛᱟᱞᱤ, ᱥᱩᱠᱷᱟᱱᱯᱩᱠᱩᱨ ᱟᱨ ᱭᱚᱢᱩᱱᱟ ᱜᱟᱰᱟ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱨᱮᱱ ᱧᱩᱛᱩᱢᱟᱱ ᱢᱩᱫᱽᱨᱤ ᱢᱚᱢᱤᱱ ᱩᱫᱫᱤᱱ ᱢᱚᱱᱰᱚᱞ ᱢᱚᱦᱤᱥᱟᱵᱟᱱᱤ (ᱜᱩᱨ ᱑᱘᱔᱐) ᱟᱨ ᱩᱱᱤᱭᱟᱜ ᱯᱮᱭᱟ ᱥᱟᱥᱚᱱᱤᱭᱟᱹ ᱚᱣᱟᱞᱚᱫᱽ ᱠᱟᱱᱠᱟᱨ ᱢᱚᱱᱰᱚᱞ ᱟᱜ ᱡᱟᱱᱟᱢ ᱟᱭᱳ ᱠᱟᱱᱟᱭ ᱾ ᱡᱤᱭᱟᱩᱨ ᱨᱚᱦᱢᱟᱱ ᱟᱡ ᱜᱚᱲᱚᱢ ᱦᱟᱲᱟᱢ ᱢᱚᱣᱞᱵᱤ ᱠᱚᱢᱟᱞᱩᱫᱫᱤᱱ ᱢᱟᱱᱰᱟᱞ (ᱜᱩᱨ ᱑᱘᱕᱔) ᱫᱚ ᱠᱟᱸᱠᱚᱨ ᱢᱟᱱᱰᱟᱞ ᱥᱟᱦᱮᱵᱽ ᱟᱜ ᱢᱤᱫᱴᱮᱱ ᱦᱚᱯᱚᱱ ᱟᱨ ᱵᱟᱜᱽᱵᱟᱨᱤ ᱢᱟᱭᱤᱱᱚᱨ ᱤᱥᱠᱩᱞ ᱨᱮᱱ ᱦᱮᱰᱢᱟᱥᱴᱟᱨ ᱛᱟᱦᱮᱸ ᱠᱟᱱᱟᱭ᱾

ᱥᱤᱠᱷᱱᱟᱹᱛ ᱡᱤᱭᱚᱱ
ᱟᱡᱟᱜ ᱜᱤᱫᱽᱨᱟᱹ ᱚᱠᱛᱮ ᱫᱚ ᱵᱳᱜᱽᱨᱟ ᱟᱛᱳ ᱨᱮ ᱟᱨ ᱠᱚᱞᱠᱟᱛᱟ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱵᱷᱮᱜᱟᱨ ᱛᱟᱭᱚᱢ ᱟᱡ ᱵᱟᱵᱟ ᱯᱟᱪᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱠᱟᱨᱟᱪᱤ ᱥᱚᱦᱚᱨ ᱨᱮᱭ ᱦᱮᱡ ᱮᱱᱟ ᱾ ᱛᱟᱭᱚᱢ ᱡᱤᱭᱟ ᱫᱚ ᱠᱚᱞᱠᱟᱛᱟ ᱨᱮᱭᱟᱜ ᱦᱮᱭᱚᱨ ᱥᱠᱩᱞ ᱠᱷᱚᱱ ᱩᱲᱟᱹᱲ ᱠᱟᱛᱮ ᱠᱟᱨᱟᱪᱤ ᱮᱠᱟᱰᱮᱢᱤ ᱤᱥᱠᱩᱞ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱑᱙᱕᱒ ᱥᱮᱨᱢᱟ ᱨᱮ ᱚᱱᱟ ᱤᱥᱠᱩᱞ ᱠᱷᱚᱱ ᱜᱮ ᱩᱱᱤ ᱫᱚ ᱟᱡᱟᱜ ᱥᱮᱠᱮᱱᱰᱟᱨᱤ ᱥᱮᱪᱮᱫ ᱮ ᱯᱩᱨᱟᱹᱣ ᱠᱮᱫ-ᱟ ᱟᱨ ᱚᱱᱟ ᱛᱟᱭᱚᱢ ᱑᱙᱕᱓ ᱥᱮᱨᱢᱟ ᱨᱮ ᱠᱟᱨᱟᱪᱤ ᱨᱮ ᱰᱤ.ᱡᱤ. ᱠᱚᱞᱮᱡᱽ ᱨᱮ ᱥᱮᱞᱮᱫ ᱮᱱᱟ ᱾ ᱩᱱᱤ ᱫᱚ ᱵᱟᱝᱞᱟ ᱨᱚᱲ ᱫᱟᱲᱮᱭᱟᱜ ᱛᱟᱦᱮᱸᱫ, ᱢᱮᱱᱠᱷᱟᱱ ᱩᱱᱤ ᱫᱚ ᱩᱨᱫᱩ ᱟᱨ ᱤᱝᱞᱤᱥ ᱛᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ, ᱚᱱᱟ ᱛᱮ ᱩᱱᱤ ᱫᱚ ᱵᱟᱝᱜᱟᱞᱤ ᱛᱮ ᱚᱞ ᱟᱨ ᱯᱟᱲᱦᱟᱣ ᱫᱚ ᱵᱟᱭ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱑᱙᱕᱓ ᱥᱟᱞᱮ ᱨᱮ, ᱩᱱᱤ ᱫᱚ ᱯᱟᱠᱤᱥᱛᱟᱱ ᱯᱷᱟᱹᱫᱽ ᱞᱟᱹᱜᱤᱫ ᱠᱟᱠᱩᱞ ᱢᱤᱞᱤᱴᱤᱨᱤ ᱮᱠᱟᱰᱮᱢᱤ ᱨᱮ ᱥᱮᱞᱮᱫ ᱞᱮᱱᱟᱭ ᱾

ᱯᱟᱠᱤᱥᱛᱟᱱᱤ ᱯᱷᱟᱹᱫᱽ ᱨᱮ ᱡᱤᱭᱟ
᱑᱙᱕᱓ ᱥᱟᱞ ᱨᱮ ᱩᱱᱤ ᱫᱚ ᱯᱟᱹᱪᱷᱤᱢ ᱯᱟᱠᱤᱥᱛᱟᱱ ᱨᱮᱭᱟᱜ ᱠᱟᱠᱩᱞ ᱨᱮ ᱢᱮᱱᱟᱜ ᱯᱟᱠᱤᱥᱛᱟᱱ ᱢᱤᱞᱤᱴᱟᱨᱤ ᱟᱠᱟᱫᱮᱢᱤ ᱨᱮ ᱚᱯᱷᱤᱥᱟᱨ ᱞᱮᱠᱟᱛᱮᱭ ᱵᱚᱞᱚ ᱞᱮᱱᱟ᱾ ᱑᱙᱕᱕ ᱥᱟᱞ ᱨᱮ ᱩᱱᱤ ᱫᱚ ᱥᱮᱠᱮᱱᱰ ᱞᱮᱯᱷᱴᱮᱱᱮᱱᱰ ᱦᱩᱫᱟᱹ ᱨᱮ ᱯᱟᱠᱤᱥᱛᱟᱱ ᱯᱷᱟᱹᱫᱽ ᱨᱮ ᱠᱚᱢᱤᱥᱚᱱᱮ ᱧᱟᱢ ᱠᱮᱫᱟ᱾  ᱯᱷᱟᱹᱫᱽ ᱨᱮ ᱩᱱᱤ ᱫᱚ ᱢᱤᱫ ᱜᱷᱟᱹᱠᱷᱩᱲ ᱯᱷᱟᱹᱫᱽ ᱟᱨ ᱠᱟᱢᱟᱱᱰᱩ ᱞᱮᱠᱟᱛᱮ ᱩᱯᱨᱩᱢᱮ ᱧᱟᱢ ᱠᱮᱫᱟ ᱟᱨ ᱥᱯᱤᱥᱟᱞ ᱤᱱᱴᱤᱞᱤᱡᱮᱱᱥ ᱠᱚᱨᱥ ᱨᱮ ᱪᱮᱛᱟᱱ ᱥᱤᱠᱷᱟᱹᱛᱮ ᱦᱟᱛᱟᱣ ᱠᱮᱫᱟ᱾ ᱠᱟᱨᱟᱪᱤ ᱨᱮ ᱵᱟᱨ ᱥᱮᱨᱢᱟ ᱠᱟᱹᱢᱤ ᱨᱮ ᱛᱟᱦᱮᱱ ᱛᱟᱭᱚᱢ ᱑᱙᱕᱗ ᱥᱟᱞ ᱨᱮ ᱩᱱᱤ ᱫᱚ ᱤᱥᱴ ᱵᱮᱝᱜᱚᱞ ᱨᱮᱡᱤᱢᱮᱱᱴ ᱨᱮ ᱵᱚᱫᱚᱞ ᱦᱮᱡ ᱮᱱᱟ᱾ ᱩᱱᱤ ᱫᱚ ᱑᱙᱕᱙ ᱥᱟᱞ ᱠᱷᱚᱱ ᱑᱙᱖᱔ ᱥᱟᱞ ᱦᱟᱹᱵᱤᱡ ᱯᱟᱠᱤᱥᱛᱟᱱ ᱯᱷᱟᱹᱫᱽ ᱨᱮ ᱡᱟᱥᱩᱥ ᱵᱤᱵᱷᱟᱜᱽ ᱨᱮ ᱠᱟᱹᱢᱤ ᱠᱮᱫᱟ᱾ ᱚᱱᱟ ᱚᱠᱛᱮ ᱨᱮ ᱑᱙᱖᱐ ᱥᱟᱞ ᱨᱮ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱮᱭᱟᱜ ᱫᱤᱱᱟᱡᱽᱯᱩᱨ ᱱᱟᱜᱽᱨᱟᱦᱟ ᱨᱮᱱ ᱠᱩᱽᱤ ᱠᱦᱟᱞᱮᱫᱟ ᱠᱷᱟᱱᱮᱢ ᱛᱩᱞᱩᱡ ᱡᱤᱭᱟᱣᱩᱨ ᱨᱚᱦᱢᱟᱱ ᱟᱜ ᱵᱟᱯᱞᱟ ᱦᱩᱭ ᱮᱱᱟ᱾ ᱑᱙᱖᱕ ᱥᱟᱞ ᱨᱮ ᱵᱦᱟᱨᱚᱛ-ᱯᱟᱠᱤᱥᱛᱟᱱ ᱞᱟᱹᱲᱦᱟᱹᱭ ᱨᱮ ᱯᱟᱠᱤᱥᱛᱟᱱ ᱯᱷᱟᱹᱫᱽ ᱨᱮᱭᱟᱜ ᱢᱤᱫ ᱠᱚᱢᱯᱟᱱᱤ ᱨᱮ ᱠᱟᱢᱟᱱᱰᱟᱨ ᱞᱮᱠᱟᱛᱮ ᱠᱷᱮᱢᱠᱟᱨᱟᱱ ᱥᱮᱠᱴᱚᱨ ᱨᱮ ᱩᱱᱤ ᱫᱚ ᱵᱤᱨᱵᱟᱱᱴᱟ ᱨᱮᱭᱟᱜ ᱩᱯᱨᱩᱢᱮ ᱮᱢ ᱞᱮᱫᱟ᱾ ᱞᱟᱹᱲᱦᱟᱹᱭ ᱨᱮ ᱥᱟᱬᱦᱚᱥ ᱩᱫᱩᱜ ᱞᱟᱹᱜᱤᱫ ᱛᱮ ᱚᱠᱟ ᱠᱚ ᱠᱚᱢᱯᱟᱱᱤ ᱵᱤᱨᱵᱟᱱᱴᱟ ᱨᱮᱭᱟᱜ ᱥᱤᱨᱯᱟᱹ ᱠᱚ ᱧᱟᱢ ᱞᱮᱫᱟ, ᱚᱱᱟ ᱠᱚ ᱢᱩᱫᱽ ᱨᱮ ᱡᱤᱭᱟᱣᱩᱨ ᱨᱚᱦᱢᱟᱱ ᱟᱜ ᱠᱚᱢᱯᱟᱱᱤ ᱦᱚᱸ ᱛᱟᱦᱮᱸᱠᱟᱱᱟ᱾ ᱱᱤᱭᱟᱹ ᱞᱟᱹᱲᱦᱟᱹᱭ ᱨᱮ ᱵᱤᱨ ᱫᱟᱲᱮ ᱩᱫᱩᱜ ᱞᱟᱹᱜᱤᱫ ᱯᱟᱠᱤᱥᱛᱟᱱ ᱥᱚᱨᱠᱟᱨ ᱫᱚ ᱡᱤᱭᱟᱣᱩᱨ ᱨᱚᱦᱢᱟᱱ ᱦᱤᱞᱟᱞ-ᱤ-ᱡᱩᱨᱟᱛ ᱯᱟᱹᱨᱤᱥᱮ ᱮᱢᱟᱫᱮᱭᱟ᱾ ᱱᱤᱭᱟᱹ ᱵᱮᱜᱚᱨ ᱦᱚᱸ ᱡᱤᱭᱟᱣᱩᱨ ᱨᱚᱦᱢᱟᱱ ᱟᱜ ᱭᱩᱱᱤᱴ ᱱᱤᱭᱟᱹ ᱞᱟᱹᱲᱦᱟᱹᱭ ᱨᱮ ᱵᱤᱨ ᱫᱟᱲᱮ ᱩᱫᱩᱜ ᱞᱟᱹᱜᱤᱫ ᱛᱮ ᱥᱤᱛᱟᱨᱟ-ᱤ-ᱡᱩᱨᱟᱛ ᱟᱨ ᱟᱨᱮ ᱜᱚᱴᱟᱝ ᱛᱟᱢᱜᱷᱟ-ᱤ-ᱡᱩᱨᱟᱛ ᱥᱤᱨᱯᱟᱹᱭ ᱚ ᱦᱟᱢᱮᱴ ᱠᱮᱫᱟ᱾ ᱑᱙᱖᱖ ᱥᱟᱞ ᱨᱮ ᱩᱱᱤ ᱫᱚ ᱯᱟᱠᱤᱥᱛᱟᱱ ᱢᱤᱞᱤᱴᱟᱨᱤ ᱮᱠᱟᱰᱮᱢᱤ ᱨᱮᱱ ᱪᱮᱪᱮᱫ ᱤᱡ ᱞᱮᱠᱟᱛᱮ ᱵᱟᱦᱟᱞ ᱚᱪᱭᱮᱱᱟ᱾ ᱚᱱᱟ ᱥᱮᱨᱢᱟ ᱜᱮ ᱩᱱᱤ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱠᱚᱭᱮᱴᱟ ᱨᱮ ᱢᱮᱱᱟᱜ ᱠᱟᱢᱟᱰ ᱮᱱᱰ ᱥᱴᱟᱯᱷ ᱠᱚᱞᱮᱡᱽ ᱨᱮ ᱥᱴᱟᱯᱷ ᱠᱚᱨᱥ ᱨᱮ ᱵᱚᱞᱚ ᱮᱱᱟ᱾ ᱑᱙᱖᱙ ᱥᱟᱞ ᱨᱮ ᱩᱱᱤ ᱫᱚ ᱢᱮᱡᱚᱨ ᱦᱩᱫᱟᱹ ᱨᱮ ᱡᱚᱭᱫᱮᱵᱽ ᱯᱩᱨ ᱫᱚᱥᱟᱨ ᱤᱥᱴ ᱵᱮᱝᱜᱚᱞ ᱨᱮᱡᱤᱢᱮᱱᱴ ᱨᱮᱭᱟᱜ ᱥᱮᱠᱮᱱᱰ-ᱤᱱ-ᱠᱟᱢᱟᱱᱰᱟᱨ ᱫᱟᱭᱤᱠᱮ ᱧᱟᱢ ᱠᱮᱫᱟ᱾ ᱮᱰᱵᱷᱟᱱᱥ ᱢᱤᱞᱤᱴᱟᱨᱤ ᱮᱱᱰ ᱠᱟᱢᱟᱱᱰ ᱴᱨᱮᱱᱤᱝ ᱠᱚᱨᱥ ᱧᱩᱛᱩᱢᱟᱱ ᱢᱤᱫᱴᱮᱱ ᱪᱮᱛᱟᱱ ᱤᱛᱩᱱ ᱞᱟᱹᱜᱤᱫ ᱩᱱᱤ ᱫᱚ ᱯᱟᱹᱪᱷᱤᱢ ᱡᱟᱨᱢᱟᱱᱤ ᱛᱮ ᱪᱟᱞᱟᱣ ᱞᱮᱱᱟ ᱟᱨ ᱛᱷᱚᱲᱟ ᱫᱤᱱ ᱵᱽᱨᱤᱴᱤᱥ ᱯᱷᱟᱹᱫᱽ ᱠᱚ ᱥᱟᱶ ᱦᱚᱸᱭ ᱠᱟᱹᱢᱤ ᱞᱮᱫᱟ᱾ ᱑᱙᱗᱐ ᱥᱟᱞ ᱨᱮ ᱩᱱᱤ ᱫᱚ ᱫᱤᱥᱚᱢ ᱛᱮ ᱨᱩᱣᱟᱹᱲ ᱦᱮᱡ ᱮᱱᱟ ᱟᱨ ᱪᱚᱴᱴᱚᱜᱽᱨᱟᱢ ᱨᱮ ᱱᱟᱶᱟ ᱵᱮᱱᱟᱣ ᱤᱨᱟᱹᱞ ᱟᱜ ᱤᱥᱴ ᱵᱮᱝᱜᱚᱞ ᱨᱮᱡᱤᱢᱮᱱᱴ ᱨᱮ ᱥᱮᱠᱮᱱᱰ-ᱤᱱ-ᱠᱟᱢᱟᱱᱰ ᱨᱮᱭᱟᱜ ᱫᱟᱭᱤᱠᱮ ᱧᱟᱢ ᱠᱮᱫᱟ᱾

ᱵᱟᱝᱞᱟ ᱫᱤᱥᱚᱢ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ
1971 saᱞ ᱨᱮᱭᱟᱜ ᱒᱕ ᱢᱟᱨᱪ ᱧᱩᱦᱩᱢ ᱧᱤᱱᱫᱟᱹ ᱯᱟᱹᱪᱷᱤᱢ ᱯᱟᱠᱤᱥᱛᱟᱱ ᱨᱮᱱ ᱦᱟᱱᱟᱫᱟᱨ ᱵᱟᱦᱤᱱᱤ ᱫᱚ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱪᱮᱛᱟᱱ ᱨᱮᱱ ᱵᱟᱝᱞᱟ ᱪᱮᱛᱟᱱ ᱨᱮ ᱦᱟᱢᱞᱟ ᱠᱚ ᱪᱟᱞᱟᱣ ᱠᱮᱫᱟ᱾ ᱚᱱᱟ ᱧᱤᱱᱫᱟᱹ ᱯᱟᱹᱪᱷᱤᱢ ᱯᱟᱠᱤᱥᱛᱟᱱᱤ ᱦᱟᱱᱟᱫᱟᱨ ᱵᱟᱦᱤᱱᱤ ᱴᱷᱮᱱ ᱥᱮᱠᱦ ᱢᱩᱡᱤᱵᱩᱨ ᱨᱚᱦᱢᱟᱱᱮ ᱜᱽᱨᱮᱯᱛᱟᱨ ᱚᱪᱚ ᱮᱱᱟ᱾ ᱜᱽᱨᱮᱯᱛᱟᱨ ᱦᱟᱞᱟ ᱩᱱᱤ ᱫᱚ ᱵᱟᱝᱞᱟᱫᱮᱥᱷ ᱯᱩᱨᱜᱟᱹᱞᱮ ᱜᱷᱚᱥᱱᱟ ᱠᱮᱫᱟ᱾ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱮᱱ ᱨᱟᱡᱽᱱᱤᱛᱤᱠ ᱟᱹᱜᱭᱩᱨ ᱠᱚ ᱢᱩᱠᱛᱤ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱠᱚ ᱟᱝᱜᱮᱱ ᱮᱱᱟ᱾ ᱱᱤᱭᱟᱹ ᱞᱫᱩᱨᱞᱚᱭ ᱚᱠᱛᱮ ᱑᱙᱗᱑ ᱥᱟᱞ ᱨᱮᱭᱟᱜ ᱒᱕ ᱢᱟᱨᱪᱟ ᱦᱤᱞᱚᱜ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱮᱭᱟᱜ ᱨᱟᱡᱽᱫᱷᱟᱱᱤ ᱯᱟᱹᱪᱷᱤᱢ ᱯᱟᱠᱤᱥᱛᱟᱱ ᱨᱮᱱ ᱵᱟᱦᱱᱤ ᱠᱚ ᱟᱠᱨᱚᱢᱚᱱ ᱠᱮᱫ ᱛᱟᱭᱚᱢ ᱡᱤᱭᱟᱣᱩᱨ ᱨᱚᱦᱢᱟᱱ ᱦᱩᱞᱮ ᱮᱦᱚᱵ ᱠᱮᱫᱟ᱾

ᱯᱷᱩᱨᱜᱟᱹᱞ ᱵᱟᱝᱞᱟ ᱫᱤᱥᱚᱢ ᱨᱮ ᱯᱷᱟᱹᱫᱽ ᱵᱤᱨᱤᱛ ᱡᱤᱭᱚᱱ
ᱫᱤᱥᱚᱢ ᱜᱚᱢᱠᱮ (᱑᱙᱗᱗-᱑᱙᱘᱑)
ᱜᱩᱨ
ᱚᱠᱛᱟ ᱟᱨ ᱢᱟᱹᱱ
 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
ᱡᱤᱭᱟᱣᱩᱨ ᱨᱚᱦᱢᱟᱱ ᱡᱤᱣᱱᱤ (archived)

ᱛᱷᱚᱠ:ᱡᱤᱭᱚᱱ
ᱛᱷᱚᱠ:ᱵᱟᱝᱞᱟ ᱫᱤᱥᱚᱢ